ai4bharat/Pralekha huggingface dataset:
பழங்குடியினர் நலத்துறை அமைச்சகம்
என் சி எஸ் டி-யின் 16-வது அமைப்பு தினத்தைக் கொண்டாடும் நிகழ்ச்சியை திரு அர்ஜுன் முண்டா தொடங்கிவைத்தார்
பழங்குடி மக்களுக்கான தேசிய ஆணையத்தின்  16-வது அமைப்பு தினத்தைக் கொண்டாடும் நிகழ்ச்சியை மத்திய பழங்குடியினர் நலத்துறை அமைச்சர் திரு அர்ஜுன் முண்டா இன்று புதுதில்லியில் தொடங்கிவைத்தார். பழங்குடியினருக்கான தேசிய ஆணையம் ஏற்பாடு செய்திருந்த இந்த நிகழ்ச்சியில் அவர் முக்கிய உரையாற்றினார். பழங்குடியினர் நலத்துறை இணையமைச்சர் திருமதி ரேணுகா சிங் சரூட்டா கவுரவ விருந்தினராகக் கலந்துகொண்டார். மேலும், என்சிஎஸ்டி தலைவர் திரு நந்குமார் சாய், ஆணைய உறுப்பினர்கள் மற்றும் பிரமுகர்கள் இந்த நிகழ்ச்சியில் கலந்துகொண்டனர்.
பழங்குடியின மக்களுக்கு சிறப்புமிக்க சேவை புரிந்ததற்கான விருதுகளை திரு அர்ஜுன் முண்டா வழங்கினார். மத்திய பொதுத்துறை நிறுவனமான வெஸ்டர்ன் கோல்ஃபீல்ட்ஸ் லிமிடெட், நாக்பூர் சார்பில் அதன் தலைவரும், நிர்வாக இயக்குனருமான திரு ராஜீவ் ரஞ்சன் மெஹ்ராவும், தனிநபர் பிரிவில் ராஞ்சியில் உள்ள ஆஷா அமைப்பின் செயலாளர் திரு அஜய்குமார் ஜெய்ஸ்வாலும் விருதுகளைப் பெற்றுக்கொண்டனர்.
இந்த நிகழ்ச்சியில் பேசிய அமைச்சர் திரு அர்ஜுன் முண்டா, நாட்டில் உள்ள பழங்குடியினரின் நலனுக்காக ஆணையம் அமைக்கப்பட்டுள்ளது என்றார். நாடு முழுவதும் உள்ள பழங்குடியின நிலம் பற்றிய தகவல் வங்கி இருக்க வேண்டும் என்று தெரிவித்த அமைச்சர், பழங்குடியினருக்கான தேசிய ஆணையம் முறையான ஆராய்ச்சிப் பணிகளுக்காக சுயேச்சையான ஆய்வுக்குழுவைக் கொண்டிருக்க வேண்டும் என்றார். மேலும், இந்த ஆணையம் உரிய தகவல் நிர்வாக முறையைப் பெற்றிருக்க வேண்டும் என்றும் அவர் தெரிவித்தார். என்சிஎஸ்டி-யை வலுப்படுத்த பழங்குடியினர் நல அமைச்சகம் முழு ஒத்துழைப்பையும், ஆதரவையும் அளிக்கும் என்று அவர் உறுதியளித்தார்.
பழங்குடியினர் நல இணையமைச்சர் திருமதி ரேணுகா சாரூட்டா பேசுகையில், முன்னாள் பிரதமர் திரு அடல் பிகாரி வாஜ்பாய் 1999-ஆம் ஆண்டு பழங்குடியினர் நல அமைச்சகத்தைத் தனியாக உருவாக்கினார் என்றும் அதன் பின்னர் 2004 பிப்ரவரி 19 அன்று பழங்குடியினருக்கான தேசிய ஆணையம் தனியாக அமைக்கப்பட்டது என்றும் கூறினார்.
பல மாநிலங்கள் பழங்குடியினருக்கான ஆணையங்களைக் கொண்டுள்ளன என்று குறிப்பிட்ட அவர், பல மாநிலங்களில் இத்தகைய ஆணையங்கள் இல்லையென்றும் கூறினார். அனைத்து மாநிலங்களும் பழங்குடியினருக்கான ஆணையங்களைக் கொண்டிருக்க வேண்டும் என்று அவர் தெரிவித்தார். பழங்குடியின மக்கள் சுதந்திரப் போராட்டத்திற்கும், தேச வளர்ச்சிக்கும் பெருமளவு பங்களிப்பு செய்துள்ளனர் என்று அவர் கூறினார்.
பழங்குடியின மக்களின் நல்வாழ்வுக்காக ஆணையம் மேற்கொள்ளும் பல செயல்பாடுகள் மற்றும் திட்டங்கள் குறித்து அதன் தலைவர் திரு நந்குமார் சாய் விவரித்தார்.
•••••••
(Visitor Counter : 505
பிரதமர் அலுவலகம்
விஷூ பண்டிகையை ஒட்டி பிரதமர் அனைவருக்கும் வாழ்த்து
விஷூ பண்டிகையை ஒட்டி அனைவருக்கும் பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில், “அனைவருக்கும் விஷூ வாழ்த்துகள். இந்த ஆண்டு உங்கள் அனைவருக்கும் சிறப்பான ஆண்டாக அமைய வாழ்த்துகள்’’ எனப் பதிவிட்டுள்ளார்.
மத்திய அமைச்சரவை
ஹோமியோபதிக்கான தேசிய ஆணைய மசோதா 2019-ல் அதிகாரப்பூர்வ திருத்தங்களுக்கான யோசனைகளுக்கு அமைச்சரவை ஒப்புதல் அளித்துள்ளது
1973-ன் ஹோமியோபதி மத்திய கவுன்சில் சட்டத்தில் திருத்தம் செய்யப்பட்ட ஹோமியோபதிக்கான தேசிய ஆணைய மசோதா 2019-ல் அதிகாரபூர்வ திருத்தங்களுக்கான யோசனைகளுக்குப் பிரதமர் திரு. நரேந்திர மோடி தலைமையில் நடைபெற்ற அமைச்சரவை ஒப்புதல் அளித்துள்ளது. தற்போது இம்மசோதா மாநிலங்களவையில் நிலுவையில் உள்ளது.
- ஹோமியோபதி மருத்துவக் கல்வியில் தேவைப்படும் சீர்திருத்தங்களை உறுதிசெய்வது,
- பொதுமக்களின் நலன்களைப் பாதுகாக்க வெளிப்படைத் தன்மையையும், பதில் சொல்லும் கடமையையும் கொண்டிருப்பது. நாட்டின் அனைத்துப் பகுதிகளிலும் குறைந்த செலவில் சுகாதார சேவைகளை இந்த ஆணையம் மேம்படுத்தும் என்பதாகத் திருத்தங்கள் இருக்கும்.
பின்னணி
ஹோமியோபதிக்கான மத்தியப் பதிவையும், இதுதொடர்பான விஷயங்களையும் பராமரிக்க, ஹோமியோபதிக்கான கல்வி மற்றும் நடைமுறையை முறைப்படுத்த, ஹோமியோபதிக்கான மத்தியக் கவுன்சிலை அமைக்க, ஹோமியோபதி மத்தியக் கவுன்சில்  சட்டம் 1973 இயற்றப்பட்டது. இந்திய மருத்துவக் கவுன்சில் சட்டம், 1956 மாதிரியுடன் இந்த சட்டம் உள்ளது. விரிவான செயல்பாடுகள், அமைப்பு விதிகள், முறைப்படுத்தும் அதிகாரங்கள் ஆகியவை இந்திய மருத்துவக் கவுன்சிலை ஒத்தவையாக உள்ளன. இந்தச் சட்டம் மருத்துவக் கல்வியின் வளர்ச்சிக்கும், ஹோமியோபதி செயல்பாட்டுக்கும் உறுதியான அடித்தளத்தை அமைத்துள்ளது என்றாலும், இந்தக் கவுன்சில் செயல்பாட்டில் பல்வேறு சிக்கல்கள் இருந்தது அறியப்பட்டது. இதன் விளைவாக, மருத்துவக் கல்வியிலும், தரமான ஹோமியோபதி மருத்துவ சேவைகள் வழங்குவதிலும் பின்னடைவுகள் ஏற்பட்டன.
சிறப்பு சேவைகள் மற்றும் கட்டுரைகள்
நீரிழிவு நோய்க்கான சித்த மருத்துவ மேலாண்மை என்ற கருத்தரங்கம் சென்னை தாம்பரம் சானடோரியத்தில் உள்ள தேசிய சித்தா நிறுவனத்தில் நடைபெற்றது
ஐசிஎம்ஆர்- இந்தியாப்-17 தேசிய ஆய்வு மதிப்பீடுகளின்படி, இந்தியாவில் நீரிழிவு மற்றும் ப்ரீடயாபயாட்டீஸ் பாதிப்பு முறையே 101 மில்லியன் மற்றும் 136 மில்லியன் ஆகும், இது 2019 ஆம் ஆண்டின் முந்தைய மதிப்பீடுகளை விட  அதிகமாகும். 2045 இல் இது 134 மில்லியனுக்கும் அதிகமாக இருக்கும் என மதிப்பிடப்பட்டுள்ளது.
உலகளவில் அதிகரித்து வரும் நீரிழிவு நோயின் சுமையை சமாளிக்க, அதிக எடை/உடல் பருமன் மற்றும் ஆரோக்கியமற்ற வாழ்க்கை முறைகள் அதிகரித்து வருவதால், மத்திய அரசின் ஆயுஷ் அமைச்சகத்தின் சார்பில் சித்தா ஆராய்ச்சிக்கான கருத்தரங்கு ஒன்று ஏற்பாடு செய்யப்பட்டது. தேசிய சித்தா நிறுவனம், ஆயுஷ் அமைச்சகம், தமிழ்நாடு அரசின் இந்திய மருத்துவம் மற்றும் ஹோமியோபதி இயக்குநரகம், திருநெல்வேலி விதை அறக்கட்டளை ஆகியவை இணைந்து செப்டம்பர் 9, 2023 அன்று இந்தக்கருத்தரங்கை நடத்தின.
தேசிய சித்தா நிறுவனத்தின் இயக்குநர் பேராசிரியர் டாக்டர். ஆர். மீனாகுமாரி, வரவேற்புரை நிகழ்த்தினார்.
நீரிழிவு நோயைத் தடுப்பதற்கும் நிர்வகிப்பதற்கும் சித்தா அமைப்பு மற்றும் அதன் ஒருங்கிணைப்பில் கவனம் செலுத்த வேண்டியதன் அவசியத்தை அவர் வலியுறுத்தினார்.
ஆரோக்யா ஹெல்த் கேர் நிறுவனத்தின் நிர்வாக இயக்குனர் டாக்டர். ஜி.சிவராமன், சித்த முறையை பொதுமக்கள் மற்றும் தேவைப்படுபவர்களுக்கு கொண்டு செல்ல சித்தா மேலாண்மை குறித்து இன்னும் பல ஆய்வுகள் தேவை என்றார்.
உலக சுகாதார அமைப்பின் முன்னாள் தலைமை விஞ்ஞானியும், சென்னை எம்.எஸ்.சுவாமிநாதன் ஆராய்ச்சி அறக்கட்டளையின் தலைவருமான டாக்டர். சௌமியா சுவாமிநாதன் சிறப்புரையாற்றினார். சமீப காலங்களில் நீரிழிவு நோய்க்கு வழிவகுக்கும் பல்வேறு காரணிகளை அவர் தெளிவுபடுத்தினார். நீரிழிவு மேலாண்மையில் பாரம்பரிய மருத்துவத்தில் கவனம் செலுத்துவதற்கான ஆய்வுகள், தொற்று அல்லாத நோய்கள் வராமல் ஆரோக்கியமாக இருக்கத் தேவையான ஆரோக்கியமான உணவு போன்ற வாழ்க்கை முறை மாற்றங்கள் குறித்து அவர் வலியுறுத்தினார்.
தமிழ்நாடு தேசிய சுகாதார இயக்கத்தின் பணி இயக்குனர் திருமதி ஷில்பா பிரபாகர் சதீஷ் சிறப்பு விருந்தினராக கலந்து கொண்டார். தமிழக சுகாதாரத்துறையின் பல்வேறு திட்டங்களை அவர் விளக்கினார். நீரிழிவு உள்ளிட்ட வாழ்க்கை முறை கோளாறுகளை நிர்வகிப்பதில் சித்தா உள்ளிட்ட பாரம்பரிய மருத்துவத்தின் நோக்கத்தை அவர் எடுத்துரைத்தார்.
இந்நிகழ்வில் சித்தா நீரிழிவு நோய் குறித்த கருத்தரங்கு மற்றும் கையேட்டின் நினைவுப் பரிசு வெளியிடப்பட்டது.
பிரதமர் அலுவலகம்
ஆடவருக்கான 74 கிலோ ஃப்ரீஸ்டைல் மல்யுத்தப் போட்டியில் தங்கப் பதக்கம் வென்ற நவீன் குமாருக்கு பிரதமர் வாழ்த்து
பர்மிங்ஹாம் காமன்வெல்த் விளையாட்டு போட்டியில் ஆடவர் ஃப்ரீஸ்டைல் மல்யுத்தப் போட்டியில் 74 கிலோ எடைப்பிரிவில் தங்கப் பதக்கம் வென்ற நவீன் குமாருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் டுவிட்டரில் கூறியிருப்பதாவது;
"மேலும் பெருமை சேர்த்துள்ள நமது மல்யுத்த வீரர்களுக்கு நன்றி. தங்கப் பதக்கம் வென்ற நவீன் குமாருக்கு வாழ்த்துகள். அவரது அபாரமான தன்னம்பிக்கையும், சிறந்த நுட்பத்திறனும் முழுவதுமாக வெளிப்பட்டது. அவரது வருங்கால முயற்சிகளுக்கு வாழ்த்துக்கள்#Cheer4India ".
(
பிரதமர் அலுவலகம்
மீண்டும் பயன்படுத்தக்கூடிய தன்னியக்க ஏவுகணை சோதனையை வெற்றிகரமாக மேற்கொண்ட இஸ்ரோவுக்கு பிரதமர் பாராட்டு
மீண்டும் பயன்படுத்தக்கூடிய தன்னியக்க ஏவுகணை சோதனையை வெற்றிகரமாக மேற்கொண்ட இஸ்ரோவுக்கு பிரதமர் திரு நரேந்திர மோடி பாராட்டு தெரிவித்துள்ளார்.
பாதுகாப்பு ஆராய்ச்சி மற்றும் மேம்பாட்டு நிறுவனமான டி.ஆர்.டி.ஓ மற்றும் இந்திய விமானப் படையுடன் இணைந்து கர்நாடக மாநிலம் சித்திரதுர்காவில் உள்ள ஏரோநாட்டிக்கல் சோதனை மையத்தில் மறுபயன்பாட்டு ஏவுகணையை தன்னியக்கமாக தரையிறங்கச் செய்யும் பணியை ஏப்ரல் 2, 2023 அன்று அதிகாலை இஸ்ரோ வெற்றிகரமாக நடத்தியது.
இஸ்ரோவின் தொடர் ட்விட்டர் பதிவுகளுக்கு பதில் அளித்து பிரதமர் கூறியதாவது:
“அற்புதமான கூட்டு முயற்சி. இந்தியாவில் தயாரிக்கப்பட்ட மறுபயன்பாட்டு ஏவுகணை என்ற இலக்கை எட்டுவதன் முதல் படியாக இந்த சாதனை அமைந்துள்ளது.”
மனித வள மேம்பாட்டு அமைச்சகம்
ஸ்வயம் மற்றும் ஸ்வயம் பிரபா பற்றிய ஆய்வுக் கூட்டத்திற்கு மத்திய மனித வள மேம்பாடு அமைச்சர் தில்லியில் தலைமை தாங்கினார்
தேசிய ஆன்லைன் கல்வித் தளமான ஸ்வயம் மற்றும் வீடுகளுக்கு நேரடியாக வரும்  32 கல்வி தொலைக்காட்சி அலைவரிசைகளான ஸ்வயம் பிரபா ஆகியவை குறித்த விரிவான ஆய்வினை மத்திய மனித வள மேம்பாடு அமைச்சர், திரு. ரமேஷ் பொக்ரியால் 'நிஷாங்க்' இன்று தில்லியில் மேற்கொண்டார்.
இந்தத் திட்டங்களின் வளர்ச்சி குறித்த ஒரு சிறு விளக்கம் அப்போது அளிக்கப்பட்டது. ஸ்வயம் படிப்புகளுக்கும் ஸ்வயம் பிரபா காணொளிகளுக்குமான தேவை பொது முடக்க சமயத்தில் அதிகமாக உயர்ந்துள்ளது.
ஸ்வயம்
1902 படிப்புகள் தற்போது ஸ்வயத்தில் கிடைக்கின்றன. தொடக்கத்தில் இருந்து இவை 1.56 கோடி மாணவர்களுக்கு வழங்கப்படுகின்றன. தற்சமயம், அதில் உள்ள 574 படிப்புகளை 26 லட்சத்துக்கும் அதிகமான மாணவர்கள் பயில்கின்றனர். மொத்தத்தில், 1509 படிப்புகள் ஸ்வயத்தில் சுய கற்றலுக்காகக் கிடைக்கின்றன.
இதில் இருந்து இன்னும் பலன்களை அடைவதற்காக, 1900 ஸ்வயம் படிப்புகள் மற்றும் 60000 ஸ்வயம் பிரபா காணொளிகளை, 10 மாநில மொழிகளில் மொழி பெயர்த்து மாணவர்களுக்குக் கிடைக்கச் செய்ய முடிவெடுக்கப்பட்டுள்ளது.
மேலும், மொத்த சேர்க்கை விகிதத்தை அதிகரிப்பதற்காக, ஆன்லைன் மற்றும் தொலைதூரக் கல்வி குறித்த விதிமுறைகளைத் தயார் செய்யுமாறு பல்கலைக்கழக மானியக் குழு கேட்டுக்கொள்ளப்பட்டுள்ளது.
ஸ்வயம் பிரபா
ஜிசாட்-15 செயற்கைக்கோளைப் பயன்படுத்தி உயர் தர கல்வி நிகழ்ச்சிகளை 24x7 ஒளிபரப்புவதற்காக வீடுகளுக்கு நேரடியாக வரும்  அர்ப்பணிக்கப்பட்ட 32 கல்வி தொலைக்காட்சி அலைவரிசைகளின் குழுமமே ஸ்வயம் பிரபா ஆகும். நாள் தோறும், குறைந்தபட்சம் 4 மணி நேரத்துக்காவது புதிய நிகழ்ச்சிகள் இருக்கும். மாணவர்கள் தங்களுக்கு உகந்த நேரத்தைத் தேர்வு செய்து கொள்ள அனுமதிப்பதற்காக, இவை ஒரு நாளைக்கு 5 முறைகள் மறு ஒளிபரப்பு செய்யப்படும்.
(Visitor Counter : 133
மனித வள மேம்பாட்டு அமைச்சகம்
கல்வித் துறையில் டிஜிட்டல் முன்முயற்சி
மத்திய மனிதவள மேம்பாட்டு அமைச்சகம் அண்மையில் உயர் கல்விக்கான டிஜிட்டல் முன்முயற்சிகள் குறித்த தேசிய மாநாடு ஒன்றை ஏற்பாடு செய்தது. கடந்த மாதம் 8 முதல் 10-ந் தேதி வரை புதுடில்லி விஞ்ஞான் பவனில் நடைபெற்ற இம்மாநாட்டில், மத்திய பல்கலைக்கழகங்கள், நிகர்நிலைப் பல்கலைக்கழகங்கள், தனியார் பல்கலைக் கழகங்கள், மாநிலப் பல்கலைக்கழகங்கள், மாநில தனியார் பல்கலைக்கழகங்களின் துணைவேந்தர்கள், ஐ.ஐ.டி.கள், ஐ.ஐ.எம்.கள், ஐ.ஐ.எஸ்.ஈ.ஆர்.கள், ஐ.ஐ.எஸ்.சிகள், ஐ.ஐ.ஐ.டி.கள், என்.ஐ.டி.கள் மற்றும் பிற மத்திய நிறுவனங்களின் இயக்குநர்கள் கலந்துகொண்டனர். தகவல் மற்றும் தொடர்புத் தொழில்நுட்பத்தின் வழியாக, தேசிய கல்வித்திட்டத்தின் கீழ் பல்வேறு டிஜிட்டல் முன்முயற்சிகளை குடியரசுத் தலைவர் முறையாக துவக்கிவைத்தார். அவையாவன:-
: தகவல் தொழில்நுட்பத்தை பயன்படுத்தி எவருக்கும், எந்நேரத்திலும், எந்த இடத்திலும் உயர் தரமான கல்வியை தரக்கூடிய, ஓர் உள்நாட்டு, பெருமளவு திறந்தவெளி ஆன்லைன் படிப்புகளுக்கான  தளம்.
- சுயம் பிரபா : உயர் தரமான கல்விக்குரிய பாடங்களை/விஷயங்களை 32  அலைவரிசைகள் மூலம் 24X7 நேர அடிப்படையில் அனைத்து வீடுகளுக்கும் கட்டணமின்றி ஒலிபரப்பும் சேவை.
- தேசிய கல்வித்துறை களஞ்சியம் : இது ஒரு டிஜிட்டல் களஞ்சியம். பல்வேறு கல்வி நிறுவனங்கள் வழங்கும் அனைத்துச் சான்றிதழ்களையும், பயனாளிகளின் தேவைக்கேற்ப சட்டபூர்வமானதாக்குகிறது.
- இந்தத் தகவலை, மத்திய மனித வள மேம்பாட்டுத் துறை இணை அமைச்சர் டாக்டர் மகேந்திரநாத் பாண்டே இன்று மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
நிதி அமைச்சகம்
நுகர்வோர் விலை குறியீட்டு எண்-ஒருங்கிணைப்பை  அடிப்படையாகக் கொண்ட பணவீக்கம் 2018-19ல் 3.4 விழுக்காடாக குறைந்தது; ஐந்தாவது நேரடி நிதியாண்டிலும் தொடரும் வீழ்ச்சி; கடந்த இரண்டாண்டுகளில் 4.0 விழுக்காடுக்கும் குறைவு
மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி. நிர்மலா சீதாராமன், 2018-19ஆம் ஆண்டுக்கான பொருளாதார ஆய்வறிக்கையை நாடாளுமன்றத்தில் இன்று தாக்கல் செய்தார். நாட்டின் பொருளாதாரம், உயர்ந்த மற்றும் ஏற்றத்தாழ்வுடன் கூடிய பணவீக்கத்திலிருந்து நிலையான மற்றும் குறைந்த அளவிலான பணவீக்கத்திற்கு கடந்த ஐந்தாண்டுகளில் படிப்படியாக மாறியிருக்கும் சூழலை நாட்டின் பொருளாதாரம் சந்தித்திருப்பதாக பொருளாதார ஆய்வறிக்கை தெரிவிக்கிறது.
நுகர்வோர் விலை குறியீட்டு எண்-ஒருங்கிணைப்பு  பணவீக்கம் கடந்த ஐந்தாண்டுகளில் தொடர்ந்து சரிவடைந்து வருவதாக ஆய்வறிக்கையில் குறிப்பிடப்பட்டுள்ளது. நுகர்வோர் விலை குறியீட்டு எண்-ஒருங்கிணைப்பு  பணவீக்கம் 2017-18ல் இருந்த 3.6 விழுக்காட்டிலிருந்து 3.4 விழுக்காடாகக் குறைந்தது.
இந்தப் பணவீக்க விகிதம் 2016-17ல் 4.5 விழுக்காடாகவும், 2015-16ல் 4.9 விழுக்காடாகவும் மற்றும் 2014-15ல் 5.9 விழுக்காடாகவும் இருந்தது குறிப்பிடத்தக்கது. ஏப்ரல் 2018-ல் இருந்த 4.6 விழுக்காடு பணவீக்கத்தை ஒப்பிடும்போது, ஏப்ரல் 2019-ல் பணவீக்கம் 2.9 விழுக்காடாக குறைந்துள்ளது. நுகர்வோர் உணவு விலை குறியீட்டு எண்ணை அடிப்படையாகக் கொண்ட உணவு பணவீக்கம் 2018-19ஆம் நிதியாண்டில் குறைந்தபட்சமாக 0.1 விழுக்காடாக குறைந்திருப்பதாக பொருளாதார ஆய்வறிக்கையில் குறிப்பிடப்பட்டுள்ளது.
மத்திய அமைச்சரவை
விண்வெளி ஆய்வுத் துறையின் கீழ் புதிய நிறுவனம் ஒன்றை அமைக்க அமைச்சரவை ஒப்புதல்
இந்திய விண்வெளி ஆய்வு நிறுவன  மையங்கள், விண்வெளி ஆய்வுத் துறையின் துணை அமைப்புகள் ஆகியவற்றால் மேற்கொள்ளப்படும் ஆராய்ச்சி மற்றும் மேம்பாட்டுப் பணிகளை வர்த்தக ரீதியாகப் பயன்படுத்த விண்வெளி ஆய்வுத் துறையின் கீழ் புதிய நிறுவனம் ஒன்றை அமைக்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது.
சிறப்பு அம்சயங்கள்:
- தொழில் துறைக்கு சிறிய செயற்கைக்கோள் தொழில்நுட்பத்தை அளித்தல்
- தனியார் துறை ஒத்துழைப்புடன் சிறிய வகையிலான செயற்கைக்கோள் செலுத்து வாகனத்தைத் தயாரித்தல்
- தொழில்துறை மூலம் துருவ செயற்கைக்கோள் செலுத்து வாகனத்தைத் தயாரித்தல்
- இந்தியாவிலும், வெளிநாடுகளிலும் கிடைக்கும் சில நவீன தொழில்நுட்பங்களையும் பொருட்களையும் சந்தைப்படுத்துதல்.
-----
(Visitor Counter : 113
பாதுகாப்பு அமைச்சகம்
இருதரப்பு பாதுகாப்பு ஒத்துழைப்பு குறித்து ஆஸ்திரேலிய பாதுகாப்பு அமைச்சருடன், பாதுகாப்புத்துறை அமைச்சர் திரு ராஜ்நாத் சிங் தொலைபேசியில் உரையாடல்
ஆஸ்திரேலிய பாதுகாப்புத்துறை அமைச்சர் திரு பீட்டர் டட்டனுடன், பாதுகாப்புத்துறை அமைச்சர் திரு ராஜ்நாத் சிங் இன்று தொலைபேசியில் உரையாடினார். அப்போது, இரண்டு நாடுகள் இடையேயான பாதுகாப்பு ஒத்துழைப்பு குறித்து இரு அமைச்சர்களும், ஆய்வு செய்தனர். தற்போதைய பிராந்திய நிலவரம் குறித்து இதில் ஆலோசிக்கப்பட்டது. இரு நாடுகள் இடையேயான கூட்டுறவு, கடந்த 2020 ஜூன் மாத்தில் ஒருங்கிணைந்த உத்தி கூட்டுறவாக மேம்பட்டதைத் தொடர்ந்து, இந்தியா மற்றும் ஆஸ்திரேலியா இடையேயான பாதுகாப்பு கூட்டுறவு மேம்பட்டுள்ளதை இரு அமைச்சர்களும் ஒப்புக் கொண்டனர். இதில் மலபார் கூட்டுப் பயிற்சியில் ஆஸ்திரேலியா பங்கேற்றது முக்கியமான மைல்கல்.
இருநாடுகள் இடையேயான பாதுகாப்பு உறவுகள் வளர்வது குறித்து இரண்டு அமைச்சர்களும் திருப்தி தெரிவித்தனர். இருதரப்பு ராணுவ உறவுகளில் ஏற்பட்டுள்ள முன்னேற்றங்களை இரு தரப்பினரும் ஆய்வு செய்து, இருநாட்டு பாதுகாப்பு படைகள் இடையேயான நடவடிக்கைகளை மேலும் அதிகரிக்க உறுதிபூண்டனர். இந்தப் பேச்சுவார்த்தையின் போது, இரு நாடுகளின் பாதுகாப்புத்துறை மற்றும் வெளியுறவுத்துறை அமைச்சர்கள் அளவிலான 2 பிளஸ் 2 பேச்சுவார்த்தையை முன்கூட்டியே நடத்தவும், இரு அமைச்சர்களும் விருப்பம் தெரிவித்தனர்.
கொவிட்டுக்கு எதிரான பேராட்டத்தில், இந்தியாவுக்கு, ஆஸ்திரேலியா உதவியதற்கு அமைச்சர் திரு ராஜ்நாத் சிங் நன்றி தெரிவித்தார்.
இதன் ஆங்கில செய்திக் குறிப்பைக் காண: https://pib.gov.in/PressReleasePage.aspx?PRID=1723359
சமூக நிதி மற்றும் அதிகாரமளித்தல் அமைச்சகம்
அடல் வயோ அபியுதய் யோஜனா: முதியோர் கண்ணியமான வாழ்க்கை வாழ அதிகாரமளிக்கிறது
சமூக நீதி மற்றும் அதிகாரமளித்தல் அமைச்சகம் சமத்துவமான சமூகத்தை உருவாக்குவதற்காக தீவிரமாகச் செயல்பட்டு வருகிறது. கடந்த ஒன்பது ஆண்டுகளில், பட்டியல் வகுப்பினர், பழங்குடியினர், இதர பிற்படுத்தப்பட்ட வகுப்பைச் சேர்ந்த மாணவர்கள், மூத்த குடிமக்கள், தூய்மைப் பணியாளர்கள் மற்றும் திருநங்கைகள் உள்ளிட்ட சமூகத்தின் விளிம்புநிலையில் உள்ளவர்களின் நலனை நோக்கமாகக் கொண்ட பல திட்டங்களை இந்த அமைச்சகம் தொடங்கியுள்ளது.
சமூக நீதி மற்றும் அதிகாரமளித்தல் அமைச்சகத்தால் அறிமுகப்படுத்தப்பட்ட அடல் வயோ அபியுதய் யோஜனா  என்ற திட்டம் இந்தியாவில் மூத்த குடிமக்களின் கண்ணியமான வாழ்க்கையை உறுதி செய்வதை நோக்கமாகக் கொண்ட ஒரு விரிவான முன்முயற்சியாகும்.
மூத்த குடிமக்களுக்கான தேசிய செயல் திட்டம்  மாற்றி அமைக்கப்பட்டு, அடல் வயோ அபியுதய் யோஜனா  என்று பெயரிடப்பட்டு 2021-ம் ஆண்டு ஏப்ரலில் புதிய திட்டம் தொடங்கப்பட்டது.
அடல் வயோ அபியுதய் யோஜனா  என்ற மூத்த குடிமக்களுக்கான ஒருங்கிணைந்த திட்டம், மூத்த குடிமக்களுக்கான பராமரிப்பு இல்லங்களை நடத்துவதற்கு தகுதியான நிறுவனங்களுக்கு நிதி உதவி அளிக்கிறது.
தற்போது இந்த திட்டத்தின் மூலமாக நாடு முழுவதும் 552 மூத்த குடிமக்கள் இல்லங்கள், 14 தொடர் பராமரிப்பு இல்லங்கள், 19 நடமாடும் மருத்துவப் பிரிவுகள் மற்றும் 5 பிசியோதெரபி கிளினிக்குகள் பல்வேறு தன்னார்வத் தொண்டு நிறுவனங்களால் பராமரிக்கப்பட்டு வருகின்றன. சுமார் 1.5 லட்சம் பயனாளிகள் இந்த முதியோர் இல்லங்களில் தங்கியுள்ளனர். நாடு முழுவதும் 361 மாவட்டங்களில் இவை உள்ளன. கடந்த 3 நிதியாண்டுகளில் மொத்தம் ரூ.288.08 கோடி நிதியுதவி வழங்கப்பட்டுள்ளது. பல்வேறு வகைகளில் பயன் அடைந்த மொத்த பயனாளிகளின் எண்ணிக்கை 3,63,570 ஆகும்.
ஏவிஒய்ஏஒய் திட்டத்தின் கீழ் உள்ள மற்றொரு அம்சம் ராஷ்டிரிய வயோஸ்ரீ யோஜனா  ஆகும். வயது தொடர்பான ஏதேனும் இயலாமை அல்லது பலவீனத்தால் பாதிக்கப்பட்ட தகுதிவாய்ந்த மூத்த குடிமக்களுக்காக இத்திட்டம் செயல்படுத்தப்படுகிறது. குறைந்த பார்வை, செவித்திறன் குறைபாடு, பற்கள் இழப்பு போன்றவற்றை சமாளிக்க உதவும் வகையில் சாதனங்கள் இத்திட்டத்தில் வழங்கப்படுகிறது. வறுமைக் கோட்டுக்குக் கீழ் உள்ள' பிரிவைச் சேர்ந்த மூத்த குடிமக்கள் இத்திட்டத்தில் பயன்பெறலாம்.
ராஷ்ட்ரீய வயோஸ்ரீ யோஜனா திட்டத்தின் கீழ் இதுவரை மொத்தம் 269 முகாம்கள் நடத்தப்பட்டு 4 லட்சத்துக்கும் அதிகமானோர் பயனடைந்துள்ளனர். இத்திட்டத்தின் கீழ், கடந்த 3 நிதியாண்டுகளில் மொத்தம் ரூ. 140.34 கோடி விடுவிக்கப்பட்டுள்ளது. 130 முகாம்களின் மூலம் 1,57,514 பயனாளிகளுக்கு மொத்தம் 8.48,841 உபகரணங்கள் வழங்கப்பட்டுள்ளன.
மூத்த குடிமக்களுக்காக எல்டர்லைன் என்ற தேசிய உதவி எண் உள்ளது. மூத்த குடிமக்களின் வாழ்க்கைத் தரத்தை மேம்படுத்துவதற்காகவும், இலவச தகவல், வழிகாட்டுதல், ஆதரவு ஆகியவற்றுக்காகவும் கட்டணமில்லா தொலைபேசி எண் 14567 தொடங்கப்பட்டுள்ளது. 31 மாநிலங்கள் மற்றும் யூனியன் பிரதேசங்களில் செயல்பாட்டில் உள்ள எல்டர்லைன் உதவி எண், வாரத்தின் 7 நாட்களும் காலை 8 மணி முதல் இரவு 8 மணி வரை செயல்படுகிறது.
சமூக நீதி மற்றும் அதிகாரமளித்தல் அமைச்சகத்தால் செயல்படுத்தப்படும் அடல் வயோ அபியுதய் யோஜனா, இந்தியாவில் மூத்த குடிமக்களின் நல்வாழ்வு மற்றும் அவர்களுக்கு அதிகாரமளித்தலுக்கான அரசின் உறுதிப்பாட்டிற்கு ஒரு சான்றாக அமைந்துள்ளது.
ரசாயனம் மற்றும் உரங்கள் அமைச்சகம்
‘இந்திய மருந்துகள் & இந்திய மருத்துவ உபகரணங்கள் 2021’-இன் 6-வது பதிப்பு பிப்ரவரி 25-26 மற்றும் மார்ச் 1-2 ஆகிய தேதிகளில் நடைபெறும்
‘இந்திய மருந்துகள் & இந்திய மருத்துவ உபகரணங்கள் 2021’-இன் 6-வது பதிப்பின் முன்னோட்டமாக பத்திரிகையாளர் சந்திப்பொன்றில் மத்திய ரசாயனம் மற்றும் உரங்கள் அமைச்சர் திரு டி வி சதானந்த கவுடா மற்றும் மத்திய ரசாயனம் மற்றும் உரங்கள் இணை அமைச்சர் திரு மன்சுக் மண்டாவியா ஆகியோர் பேசினார்.
மத்திய ரசாயனம் மற்றும் உரங்கள் அமைச்சகத்தின் மருந்துகள் துறை, இந்திய தொழில் மற்றும் வர்த்தக சங்கங்களின் கூட்டமைப்பு மற்றும் இன்வெஸ்ட் இந்தியா ஆகியவை இணைந்து நடத்தும் ‘இந்திய மருந்துகள் & இந்திய மருத்துவ உபகரணங்கள் 2021’-இன் 6-வது பதிப்பு, பிப்ரவரி 25-26 மற்றும் மார்ச் 1-2 ஆகிய தேதிகளில் நடைபெறும்
ஊடகங்களிடம் பேசிய திரு கவுடா, 2030-ஆம் ஆண்டுக்குள் 130 பில்லியன் டாலர்கள் என்னும் அளவுக்கு இந்திய மருந்துகள் சந்தை வளரும் என்று கூறினார். மேக் இன் இந்தியா திட்டத்திற்கு ‘இந்திய மருந்துகள் & இந்திய மருத்துவ உபகரணங்கள் 2021’ நிகழ்ச்சி ஊக்கமளிக்கும் என்று அவர் தெரிவித்தார்.
திரு மன்சுக் மண்டாவியா பேசுகையில், கொவிட்டுக்கு எதிரான அதன் போருக்காக சர்வதேச அளவில் இந்தியா புகழப்படுவதாக கூறினார். மருந்துகள் மற்றும் உபகரணங்கள் துறையில் நாட்டின் வலிமையை எடுத்துக்காட்ட ஒட்டுமொத்த உலகத்திற்காக அவற்றை இந்தியாவில் தயாரிக்க வேண்டும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1696190
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
‘‘மீன்வளத் துறைக்கான விவசாயிகள் கடன் அட்டைத் திட்டம் குறித்த தேசிய அளவிலான பிரசாரம்:’’ மத்திய மீன்வளத் துறை ஏற்பாடு செய்த வலையரங்கம்.
விடுதலையின் அம்ரித் மகோத்ஸவத்தை முன்னிட்டு, ஒரு வார சிறப்பு நிகழ்ச்சியை டிசம்பர் 20ம் தேதி முதல் 26ம் தேதி வரை மத்திய மீன்வளம், கால்நடை பராமரிப்பு மற்றும் பால்வளத்துறை நடத்துகிறது . இதன் ஒரு பகுதியாக, மீன்வளத்துறைக்கான விவசாயிகள் கடன் அட்டைத் திட்டம் குறித்த தேசிய அளவிலான பிரசாரம் குறித்த இணைய கருத்தரங்கை, டிசம்பர் 23ம் தேதி நடத்தியது மத்திய மீன்வளத் துறை. இதற்கு மீன்வளத்துறை செயலாளர் திரு ஜதிந்திரநாத் ஸ்வெய்ன் தலைமை தாங்கினார். இதில் மத்திய, மாநில மீன்வளத்துறை அதிகாரிகள், வேளாண், கால்நடை மருத்துவம், மீன்வளத்துறை பல்கலைக்கழகங்களைச் சேர்ந்த பேராசிரியர்கள் என 400க்கும் மேற்பட்டோர் கலந்து கொண்டனர்.
இந்நிகழ்ச்சியில் பேசிய மீன்வளத்துறை செயலாளர் திரு ஸ்வைன், ‘‘ மீன்வளத்துறையில் விவசாயிகள் கடன் அட்டைத் திட்டம் மீனவர்கள் மற்றும் விவசாயிகளின் முதலீட்டுக்கு உதவும் முயற்சி. இதன் மூலம் அனைத்து விவசாயிகளுக்கு சரியான நேரத்தில் போதிய கடன் கிடைக்கும்" என்று கூறினார்.
கிசான் கடன் அட்டை திட்டத்தின் கீழ், தகுதியான மீனவர்களை, மத்திய, மாநில அதிகாரிகள் தவறாமல் கண்காணிக்க வேண்டும் எனவும், குறைகளைப் போக்கி, சம்பந்தப்பட்ட வங்கிகள் மூலம் கிசான் கடன் அட்டை விரைவில் கிடைப்பதை உறுதி செய்ய வேண்டும் எனவும் திரு. ஸ்வைன் கேட்டுக் கொண்டார்.
மீன்வளத்துறை இணைச் செயலாளர் திரு சாகர் மெஹ்ரா பேசுகையில், ‘‘ நாட்டில் உள்நாட்டு மற்றும் கடல்சார் மீன்வளத்துறையில் மீன்வளர்ப்பை ஊக்குவித்து, விரிவுபடுத்தவும், மீன்வளர்ப்பு விவசாயிகள் இடையே சமூகப் பொருளாதார மாற்றத்தை ஏற்படுத்தக் கடன் வசதியை விரிவாக்கவும் மத்திய அரசு தொடர்ந்து முயற்சிகள் மேற்கொள்கிறது’’ என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784765
அறிவியல் மற்றும் தொழில்நுட்பத்துறை
உயிரி மற்றும் உயிரற்றத் தன்மைப் பதிவுகளின் அடிப்படையில் நவீன அனலாக் தரவு தொகுப்பு: விஞ்ஞானிகள் கண்டுபிடிப்பு
மத்திய கங்கை சமவெளியின் இரண்டு இடைவெளிகளில் உள்ள ஏரிப் படுகைகள், ஆற்றுப்படுகைகள், பயிர் நிலங்கள் போன்ற பல்வேறு பதிவு அமைப்புகளிலிருந்து உயிரி மற்றும் உயிரற்றத் தன்மைப் பதிவுகளின் அடிப்படையில் நவீன அனலாக் தரவுத் தொகுப்பை விஞ்ஞானிகள் உருவாக்கியுள்ளனர். மத்திய கங்கை சமவெளியில் சூழலியல் ஆய்வுகளைத் துல்லியமாக மேற்கொள்ள இது உதவிகரமாக இருக்கும்.
மத்திய அறிவியல் தொழில்நுட்பத் துறையின் கீழ் தன்னாட்சி நிறுவனமாக இயங்கும் பீர்பால் சஹ்னி பேலியோசயின்சஸ் நிறுவனத்தின்  விஞ்ஞானிகள், மத்திய கங்கை சமவெளியின் காக்ரா- கண்டக் மற்றும் கங்கை-காக்ரா இடைவெளிகளில் உள்ள உயிரி மற்றும் உயிரற்றத் தன்மைப் பதிவுகளின் ஆற்றல் மற்றும் பலவீனங்களை மதிப்பீடு செய்தனர். இரண்டு இடைவெளிகளில் இருந்தும் நவீன அனலாக் தரவு தொகுப்பை உருவாக்குவதற்காக முதன்முறையாக அவர்கள் ஒட்டுமொத்த அணுகுமுறையைப் பின்பற்றினார்கள்.
வனப்பகுதிகளில் சமுதாய கட்டமைப்பு, உணவுப் பயிர்கள் மற்றும் மனித இருப்பிடங்களை உருவாக்குவதில் உதவுவதால் உயிரி மற்றும் உயிரற்ற இடையீடுகளின் ஆய்வு அதிக முக்கியத்துவம் பெறுகிறது. மத்திய கங்கை சமவெளியில் நிலையான எதிர்கால திட்டங்களை வகுக்கவும், கடந்த காலத்தை அறிந்து கொள்ளவும் இந்த ஆய்வு ஏதுவாக இருக்கும். கடேனா என்ற சஞ்சிகையில் இந்த ஆய்வு வெளியிடப்பட்டுள்ளது.
ஆயுஷ்
ஜம்மு காஷ்மீரின் யுனானி மருத்துவக் கல்லூரி மற்றும் மருத்துவமனையில் யுனானி மருத்துவம் மற்றும் அறுவை சிகிச்சைக்கான இளங்கலை பாடப்பிரிவை செப்டம்பர் 17 அன்று துவங்கி வைக்கிறார் மத்திய அமைச்சர் திரு சர்பானந்தா சோனோவால்
மத்திய ஆயுஷ், துறைமுகங்கள், கப்பல் மற்றும் நீர்வழிகள் அமைச்சர் திரு சர்பானந்தா சோனோவால், செப்டம்பர் 17-ஆம் தேதி, ஜம்மு காஷ்மீரில் உள்ள யுனானி மருத்துவக் கல்லூரி மற்றும் மருத்துவமனையில் யுனானி மருத்துவம் மற்றும் அறுவை சிகிச்சைக்கான இளங்கலை பாடப்பிரிவை தொடங்கி வைப்பார். துணைநிலை ஆளுநர் திரு மனோஜ் சின்ஹாவும் நிகழ்ச்சியில் கலந்து கொள்வார்.
இந்த மருத்துவ கல்லூரி மற்றும் மருத்துவமனையை உருவாக்குவதற்குத் தேவையான ரூ. 32.50 கோடியில் மத்திய அரசின் நிதி உதவித் திட்டத்தின் கீழ் ரூ. 17.00 கோடியை ஆயுஷ் அமைச்சகம் வழங்கியுள்ளது. 136 கிராமங்களைச் சேர்ந்த சுமார் 3 லட்சம் பேருக்கு இந்த கல்லூரியின் மருத்துவமனையில் சேவை அளிக்கப்படும் என்று எதிர்பார்க்கப்படுகிறது. மேலும் அருகிலுள்ள ஸ்ரீநகர், பாரமுல்லா மற்றும் பந்திப்போரா ஆகிய மாவட்டங்களைச் சேர்ந்த மக்களும் இதன் மூலம் பயனடைவார்கள்.
இந்தக் கல்லூரி யுனானி மருத்துவம் மற்றும் அறுவை சிகிச்சைக்கான இளங்கலை பாடப்பிரிவில் ஆண்டுதோறும் 60 மாணவர்களை சேர்க்கும் திறனை பெற்றுள்ளது. அதேபோல், 60 படுக்கை வசதிகள் கொண்ட மருத்துவமனை வசதியும் இந்த கல்லூரியில் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1755355
(Visitor Counter : 194